જે રીતે હિન્દી ફિલ્મોનું વિવેચન થાય છે, એજ પ્રકારે તટસ્થ વિવેચન અહીં પણ થાય એ જરૂરી છે. (અપવાદ તરીકે એ જ સમસ્યા ત્યાં પણ છે, પણ વાસ્તવમાં એ કામ માર્કેટિંગ કરી આપતી સંસ્થાઓનું છે. રીવ્યુ લખનાર લોકોનો નહી.) જો આ જ રીતે સ્પષ્ટ અને નિષ્પક્ષ મૂલ્યાંકન નહીં કરવામાં આવે, તો ગુજરાતી ફિલ્મોનું નામ લાંબા ગાળે ખાડે જ જશે. જો દરેક ફિલ્મને સારી ચીતરવામાં આવશે, તો પછી સારા ખરાબ અંગેનો તો કોઈ ભેદ બાકી જ નહીં રહી જાય. વર્તમાન સમયમાં એવું કલચર વિકસી રહ્યું છે કે જાણે ગુજરાતી ફિલ્મ એટલે સારી જ સમજવી, દરેક ફિલ્મને સપોર્ટ કરવો, દરેક ફિલ્મ સિનેમા ઘરોમાં ફરજીયાત જોવા જ જવી…